Diari Oficial de la Generalitat Valenciana


Sumari del DOGV 8946, del 06-11-2020 (2020/9087)

RESOLUCIÓ de 20 d'octubre de 2020, de la Direcció General del Sector Públic i Patrimoni, de terminació de l'expedient de declaració administrativa d'hereus abintestat i acceptació d'herència de Remedios Albalat Gadea per la Generalitat. EIP 337/2016.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8946

Data del DOGV
:   06-11-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/9087


Data del document
:   20-10-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 20 d'octubre de 2020, de la Direcció General del Sector Públic i Patrimoni, de terminació de l'expedient de declaració administrativa d'hereus abintestat i acceptació d'herència de Remedios Albalat Gadea per la Generalitat. EIP 337/2016. [2020/9087]  
Antecedents de fet  
Mitjançant un ofici de data 10 d'agost de 2016, de la Direcció Territorial d'Alacant, es trasllada a aquesta Conselleria un escrit de Manuel Morejón Molina, advocat, en què comunica la defunció sense testar i sense hereus coneguts de Remedios Albalat Gadea, amb DNI \*\*\*5844\*\*, qui va estar tutelada per la Generalitat.  
La causant, Remedios Albalat Gadea, va morir a Alcoi (Alacant) en data 9 de juny de 2016, sense testament ni familiars amb dret a heretar per successió intestada.  
Els únics béns i drets de la causant en la data de la defunció eren els drets hereditaris de l'herència de la seua tia Adelina Gadea Rodrigo (titular que va ser del DNI número \*\*\*4486\*\*), qui va morir a Barcelona el dia 28 d'abril de 2011, amb veïnatge civil català, soltera i sense descendents.  
Que si bé la causant va morir amb testament atorgat a favor de la seua germana Rosario Gadea Rodrigo, que va morir abans, sense clàusula de substitució, va caldre instar l'oportuna sol·licitud per a la declaració d'hereus abintestat que figura sota el núm. 1352/2012 Secció 4a davant el Jutjat de Primera Instància número 41 de Barcelona, que fou admesa a tràmit i en virtut de la qual, amb l'examen previ de les proves aportades, i conforme amb el que es disposa en els articles 442.9, 442.11 i següents del llibre IV, «Successions», del Codi Civil de Catalunya, Llei 10/2008, de 10 de juliol, vigent en el moment de la defunció, es va declarar per notorietat mitjançant una interlocutòria, dictada per aquest jutjat de data 28 de juny de 2013, que els únics hereus abintestat d'Adelina Gadea Rodrigo eren els seus cinc cosins Alfredo i Ascensión Gadea Jorge, Remedios Albalat Gadea, María, i Enriqueta Rodrigo Pérez, els qui heretaran per caps.  
  
Igualment, és hereva, en virtut d'acta de notorietat de declaració d'hereus abintestat, de 26 de febrer de 2013, d'Antonio Albalat Cebriá i Remedios Gadea Catalá.  
Amb data 26 de setembre de 2016, la directora general de Sector Públic i Patrimoni va signar una resolució per la qual s'ordenava l'inici del procediment d'investigació prèvia a l'adopció de l'acord d'incoació del procediment per a la declaració d'hereus abintestat previst en els articles 20 i següents de la Llei 33/2003, de 3 de novembre, de patrimoni de les administracions públiques.  
Amb data 9 de novembre de 2018, el director general del Sector Públic, Model Econòmic i Patrimoni va signar una resolució d'incoació de l'expedient de declaració administrativa d'hereus abintestat de la causant esmentada més amunt, que es publicà en el DOGV de 30 de gener de 2019 i s'exposà en el tauler d'edictes de l'Ajuntament d'Alcoi durant un mes.  
  
Fonaments de dret  
En compliment del que es preveu en l'article 71 de l'Estatut d'Autonomia de la Comunitat Valenciana; en l'article 43 de la Llei 14/2003, de 10 d'abril, de patrimoni de la Generalitat Valenciana; en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent el que estableixen els articles 20 i següents de la Llei 33/2003, de 3 de novembre de patrimoni de les administracions públiques, en la redacció donada per la Llei 15/2015, de 2 de juliol, de jurisdicció voluntària, pertoca la terminació de l'expedient per a la declaració d'hereus abintestat per part de la Generalitat respecte d'aquesta herència.  
  
En l'exercici de les competències que m'atribueix la normativa aplicable, i basant-me en el que disposa l'article 84 de la Llei 39/2015, d'1 de novembre, del procediment administratiu comú de les administracions públiques, resolc:  
  
Primer  
Finalitzar l'expedient de declaració administrativa d'hereus abintestat de Remedios Albalat Gadea i adjudicar els béns i drets de l'herència de la causant, obtingut l'informe favorable de l'Advocacia General de la Generalitat.  
  
Segon  
Acceptar l'herència de Remedios Albalat Gadea, a benefici d'inventari.  
  
Tercer  
Publicar la present resolució en el Diari Oficial de la Generalitat Valenciana i en la pàgina web d'aquesta Conselleria.  
  
Quart  
Notificar aquesta resolució als registres i organismes públics competents respecte als béns i drets que componen l'esmentada herència i donar-los d'alta en l'Inventari General de Béns i Drets de la Generalitat.  
  
  
Cinqué  
Procedir a l'aprovació, amb l'informe previ de la Intervenció Delegada, del compte general de liquidació de l'abintestat en el qual s'integrarà la totalitat dels ingressos generats i les despeses abonades o per a abonar, entre els quals figurarà el premi per denúncia, si és procedent.  
  
Contra la present resolució, que no posa fi a la via administrativa, i de conformitat amb el que estableixen la Llei 39/2015, d'1 d'octubre, del procediment administratiu comú de les administracions públiques, i la Llei 29/1998, de 13 de juliol, reguladora de la jurisdicció contenciosa administrativa, podrà interposar un recurs d'alçada davant la Secretaria Autonòmica de Model Econòmic i Finançament en el termini d'un mes, a comptar des de l'endemà de la recepció d'aquesta notificació.  
  
Si transcorregueren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
Tot això sense perjudici que puga fer ús de qualsevol altre recurs o acció que estime procedent.  
  
València, 20 d'octubre de 2020.- La directora general del Sector Públic i Patrimoni: Isabel Castelló García.